2. pielikums
Iepirkuma “Ēkas konservācijas būvniecības ieceres dokumentācijas izstrāde
un konservācijas darbi objektā “Aptieka”, Strazdes pagastā”, nolikumam

TEHNISKĀ SPECIFIKĀCIJA
Ēkas konservācijas būvniecības ieceres dokumentācijas izstrādei un
konservācijai objektā “Aptieka”, Strazdes pagastā

I. Ēkas konservācijas būvniecības ieceres dokumentācijas izstrāde objektā “Aptieka”, Strazdes pagastā
1. Līguma priekšmets – ēkas konservācijas būvniecības ieceres dokumentācijas izstrāde objektā “Aptieka”, Strazdes pagastā.
2. Vispārīga informācija par objektu:
2.1. Objekta adrese: “Aptieka”, Strazde, Strazdes pagasts, Talsu novads, LV-3291;
2.2. Objekta kadastra apzīmējums: 8886 003 0146 002;
2.3. Objekta zemes vienības kadastra apzīmējums: 8886 003 0146;
2.4. Objekta galvenais lietošanas veids – 1122 triju vai vairāku dzīvokļu mājas.
3. Jāsagatavo būvniecības ieceres dokumentācija “Ēkas konservācija objektā “Aptieka”, Strazdes pagastā” un jāiesniedz Būvniecības informācijas sistēmā saskaņošanai, balstoties uz SIA “AK Progress” izstrādāto Tehniskās apsekošanas atzinumu par dzīvojamo māju “Aptieka”, kadastra apzīmējums 8886 003 0146 002.
4. Dokumentācija jāizstrādā un jānoformē atbilstoši Ministru kabineta 2018. gada 28. augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana””, Vispārīgo būvnoteikumu un citu būvniecību regulējošu normatīvo aktu prasībām.
5. Dokumentāciju Pasūtītājam jānodod elektroniski USB datu nesējā (pdf un dwg formātos) 1 (vienā) eksemplārā.
6. Darbu apjoms ietver:
· Tehnisko noteikumu pieprasīšanu visām ieinteresētajām institūcijām saskaņā ar esošo situāciju. 
· Būvniecības ieceres dokumentācijas sagatavošana nepieciešamā apjomā atbilstoši Latvijas būvnormatīviem, Ministru kabineta noteikumiem un standartiem.
· Būvniecības ieceres dokumentācijas saskaņošanu ar Pasūtītāju un institūcijām, kuras izdevušas tehniskos un īpašos nosacījumus, kā arī ar citām institūcijām pēc nepieciešamības. 
· Projektētājs sagatavo visus nepieciešamos dokumentus, lai būvvalde izdarītu atzīmi par projektēšanas nosacījumu izpildi.
· Projektēšanas gaitā darba uzdevums var tikt precizēts.
7. Atbilstoši normatīvajiem aktiem projektēšanas veicējam, tai skaitā speciālistiem jābūt apdrošinātiem likumā noteiktā kārtībā.
8. Paredzamais projektēšanas darbu izpildes termiņš 2 (divi) mēneši.


II. Ēkas konservācija objektā “Aptieka”, Strazdes pagastā

1. Līguma priekšmets – ēkas konservācija objektā “Aptieka”, Strazdes pagastā.
2. Plānotais termiņš būvdarbiem ir no brīža, kad institūcija, kura pilda būvvaldes funkcijas, ir būvatļaujā veikusi atzīmi par būvdarbu uzsākšanas nosacījumu izpildi un līdz brīdim, kad minētā institūcija būvi ar aktu ir pieņēmusi ekspluatācijā, nepārsniedzot kopējo Līguma izpildes termiņu – 4 (četri) mēneši no līguma noslēgšanas brīža.
3. Vispārīga informācija:
3.1. Objekta adrese: “Aptieka”, Strazde, Strazdes pagasts, Talsu novads, LV-3291;
3.2. Objekta kadastra apzīmējums: 8886 003 0146 002;
3.3. Objekta zemes vienības kadastra apzīmējums: 8886 003 0146;
3.4. Objekta galvenais lietošanas veids – 1122 triju vai vairāku dzīvokļu mājas.
3.5. Darbi: Ēkas konservācija objektā “Aptieka”, Strazdes pagastā.
4. Būvdarbi veicami saskaņā ar noslēgto līgumu un izstrādāto būvniecības ieceres dokumentāciju “Ēkas konservācija objektā “Aptieka”, Strazdes pagastā”.
5. Būvdarbu sagatavošana:
5.1. Pasūtītāja un būvdarbu veicēja savstarpējās saistības nosaka noslēgtais līgums,  Latvijas būvnormatīvi un citi normatīvie akti, kuros minēti arī būvdarbu sagatavošanas darbi.
5.2. Pasūtītājs saņem ar būvdarbu veikšanu saistītās atļaujas un atzinumus no iestādēm, kas izsniegušas tehniskos noteikumus.
5.3. Izpildītājs atbilstoši normatīvajiem aktiem darba aizsardzības jomā norīko darba aizsardzības koordinatoru.
5.4. Pēc tam, kad institūcija, kura pilda būvvaldes funkcijas, būvniecības informācijas sistēmā ir izdarījusi atzīmi par būvdarbu nosacījumu izpildi, Izpildītājam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija.
5.5. Būvdarbu sagatavošanas procesā jāveic nepieciešamie organizatoriskie pasākumi, kā arī darbi būvlaukumā un ārpus tā, lai nodrošinātu būvdarbu sekmīgu norisi un visu būvdarbu dalībnieku saskaņotu darbību.
5.6. Izpildītājs nepieciešamības gadījumā izstrādā detalizētākus rasējumus būvdarbu gaitā, kas saskaņojami ar Pasūtītāju un pievieno tos būvniecības informācijas sistēmā.
5.7. Pirms būvdarbu uzsākšanas esošās apbūves apstākļos Izpildītājs iezīmē un norobežo bīstamās zonas, nosprauž asis vai iezīmē to robežas, kā arī nodrošina transportam un gājējiem drošu pārvietošanos un pieeju esošajām ēkām un infrastruktūras objektiem.
6. Būvdarbu veikšanas dokumentācija:
6.1. Ja būvdarbu laikā rodas nepieciešamība paredzēt risinājumus, kas ir atšķirīgi no būvniecības ieceres dokumentācijā paredzētajiem risinājumiem, to īstenošana pieļaujama pēc būvniecības ieceres dokumentācijas izmaiņu veikšanas Būvniecības likumā un vispārīgajos būvnoteikumos noteiktajos gadījumos un kārtībā. Būvniecības ieceres dokumentācijas izmaiņas ar skaidrojošu aprakstu par veiktajām izmaiņām pievieno būvniecības informācijas sistēmā.
6.2. Būvdarbus organizē un veic saskaņā ar būvniecības ieceres dokumentāciju un tā sastāvā esošo darbu organizēšanas projektu, kā arī darbu veikšanas projektu.
6.3. Pirms attiecīgo būvdarbu uzsākšanas darbu veikšanas projektu, pamatojoties uz akceptēto būvniecības ieceres dokumentāciju, izstrādā būvdarbu veicējs (galvenais būvdarbu veicējs), bet atsevišķiem un speciāliem darbu veidiem – atsevišķu būvdarbu veicēji. Izstrādājot darbu veikšanas projektu, ievēro darbu organizēšanas projektā norādīto. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.
6.4. Darbu veikšanas projektu pievieno būvniecības informācijas sistēmā.
6.5. Būvdarbu vadītājs katru darbdienu veic ierakstus būvdarbu žurnālā un tiem jāraksturo faktiskā situācija būvlaukumā. Būvdarbu žurnālā izteiktie būvuzrauga iebildumi vai norādījumi ir uzskatāmi par izpildītiem, ja būvuzraugs izdarījis attiecīgu atzīmi būvdarbu žurnālā. Ierakstus būvdarbu žurnālā veic arī atsevišķu būvdarbu veicēju būvdarbu vadītāji par saviem veiktajiem darbiem.
7. Būvdarbu kvalitātes kontrole:
7.1. Par darba aizsardzību būvlaukumā atbilstoši kompetencei ir atbildīgs būvdarbu veicēja (galvenā būvdarbu veicēja – Izpildītāja) atbildīgais būvdarbu vadītājs, bet par atsevišķiem darbu veidiem – atsevišķu būvdarbu veicēju būvdarbu vadītāji. Būvdarbu vadītāji ievēro darba aizsardzības koordinatora norādījumus.
7.2. Par būvdarbu kvalitāti ir atbildīgs Izpildītājs. Būvdarbu kvalitāte nedrīkst būt zemāka par Latvijas būvnormatīvos un attiecīgajos standartos, apbūves noteikumos un citos normatīvajos aktos vai būvdarbu līgumā noteiktajiem būvdarbu kvalitātes rādītājiem.
7.3. Būvdarbu kvalitātes kontroles sistēmu katrs būvdarbu veicējs izstrādā atbilstoši savam profilam, veicamo darbu veidam un apjomam. Būvdarbu kvalitātes kontrole ietver, būvdarbu veikšanas dokumentācijas, piegādāto materiālu, izstrādājumu un konstrukciju, ierīču, mehānismu un līdzīgu iekārtu sākotnējo kontroli, atsevišķu darba operāciju vai darba procesa tehnoloģisko kontroli, pabeigtā (nododamā) darba veida vai būvdarbu cikla (konstrukciju elementa) noslēguma kontroli.
7.4. Darbi, kuru pārbaude pēc pilnīgas būvdarbu pabeigšanas nav iespējama, pieņemami ar segto darbu aktu uzreiz pēc to izpildes.
7.5. Atbilstoši veiktajiem būvdarbiem nozīmīgo konstrukciju, segto darbu aktam būvniecības informācijas sistēmā pievieno šādus dokumentus (ja tie nav pievienoti būvdarbu žurnālam): segto darbu un nozīmīgo konstrukciju pieņemšanas aktam –būvizstrādājumu atbilstību apliecinošu dokumentāciju, tehnisko pasi, instrukciju vai cita veida kvalitāti apliecinošus dokumentus;
7.6. Nav pieļaujama būvdarbu turpināšana, ja būvdarbu veicēja pārstāvji un būvuzraugs nav būvniecības informācijas sistēmā izveidojuši un apstiprinājuši vai parakstījuši segto darbu pieņemšanas aktu. Ja būvuzraugs konstatē veikto darbu neatbilstību būvniecības ieceres dokumentācijai vai būvdarbu tehnoloģijas prasībām, turpmākie darbi jāpārtrauc un jāveic attiecīgs ieraksts būvdarbu žurnālā, norādot izpildes termiņu. Darbus var turpināt tikai tad, kad visas šajā punktā minētās personas ir apstiprinājušas vai parakstījušas attiecīgo segto darbu pieņemšanas aktu.
7.7. Pasūtītājs būvdarbu kvalitātes kontrolei Vispārīgajos būvnoteikumos noteiktajos gadījumos pieaicina būvuzraugu.
8. Vides aizsardzība:
8.1. Būvdarbus organizē un veic tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās būvdarbus organizē un veic, ievērojot tiesību aktos noteiktos ierobežojumus un prasības. Dabas resursu patēriņam jābūt ekonomiski un sociāli pamatotam.
8.2. Būvdarbu procesā radušos atkritumu nodod pārstrādei. Visus būvniecībā radušos atkritumus, kas klasificējami kā bīstamie atkritumi, apsaimnieko atbilstoši normatīvajiem aktiem par bīstamo atkritumu apsaimniekošanu.
8.3. Ja būvlaukumā radušos rūpniecisko un sadzīves notekūdeņu piesārņojuma pakāpe ir lielāka, nekā noteikts normatīvajos rādītājos, pirms ievadīšanas kanalizācijas ārējā inženiertīklā tos attīra atbilstoši normatīvajiem aktiem piesārņojuma novēršanas jomā.
8.4. Nav pieļaujama ūdens (arī attīrīta) novadīšana no būvlaukuma pašteces ceļā un nesagatavotās gultnēs. Ūdens atklātās novadīšanas veidu un novadgrāvju sistēmu paredz darbu veikšanas projektā.
9. Būvdarbu garantijas termiņš, nedrīkst būt mazāks par 5 (pieciem) gadiem.



Tehniskās specifikācijas sagatavotājs: 
Talsu novada pašvaldības 
Saimnieciskā nodrošinājuma nodaļas 
Vecākais inženieris 
Andrejs Aveniņš
12.10.2023.

